|  |  |  |  |  |
| --- | --- | --- | --- | --- |
| Številka: | 43001-60/2020-02 |  | oznaka naročila: | D-59/20 G  |
| Datum: | 25.05.2020 |  | MFERAC: | 2431-20-000551/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Ureditev območja avtobusnega postajališča »Zgornja Korena« in 3-krakega križišča DC R3-745 in LC 081171 Korena - Vurberk** |

**Vprašanje:**

**JN003081/2020-W01 - D-059/20; Ureditev območja avtobusnega postajališča »Zgornja Korena« in 3-krakega križišča DC R3-745 in LC 081171 Korena - Vurberk, datum objave: 19.05.2020**

**Datum prejema: 25.05.2020   09:47**

Pozdravljeni,

V razpisni dokumentaciji imate navedene pogoje, ki jih mora izpolnjevati ponudnik in odgovorni vodja, in sicer za oba zahtevate reference s področja izgradnje cest in javne razsvetljave.

VPRAŠANJE 1

Po pregledu dokumentacije se vidi, da je po projektu predvidena izvedba kar velikega zidu, pa ni zahtevano ne za ponudnika ne za odgovornega vodje del da dokaže, da razpolaga s tovrstnimi referencami. Izgradnja zidu je napram javni razsvetljavi bistveno večji obseg del (po vrednosti) pa zanj ne zahtevate NIČ, smatramo da so zahtevane reference nesorazmerne obsegu javnega naročila. Zato vas pozivamo, da jih dopolnite in od ponudnikov in odgovornih vodij del zahtevate tudi reference za izgradnjo AB zidov.

VPRAŠANJE 2

V tehničnem poročilu za cesto je napisano, da bo potrebno sanirati, delno obnoviti ali nekaj podobnega tudi obstoječi kamniti zid, kar pa ne bo majhen strošek. V popisu del ne najdemo nikjer popisa del za tovrstna dela, sprašujem kaj se bo saniralo na obstoječem zidu, kako se bo saniralo in kako bo izbrani ponudnik ovrednotil ta dela. V izogib neenakopravne obravnave ponudnikov prosim, da dodate popis del tudi za sanacijo obstoječega kamnitega zidu.

lep pozdrav

**Odgovor:**

ODGOVOR 1

Po projektu se izvede oporni AB zid v dolžini 86,0 m med profili P9 in P13. Višina opornega zidu (skupaj s peto) znaša med 2,0 do 3,6 m, svetle višine (kota med zemljišči) 0,6 do 2,0 m ter debeline stene znaša 20 do 30 cm. Po uredbi o razvrščanju objektov se predmetni AB oporni zid uvršča med nezahtevne objekte.

Po projektantski oceni vrednosti za predmeten objekt glavnino predstavlja cesta s pločniki in odvodnjavanjem. Vrednost izvedbe cestne razsvetljave je ocenjena nekoliko manj kot AB oporni zid.

Glede na zgoraj navedeno, torej da gre pri AB opornem zidu za nezahtevni objekt, se v razpisnih pogojih za AB zid ne zahteva referenca. Sama gradnja AB zidu spada v strokovno področje gradbeništva, iz katerega je zahtevan vodja del/gradnje. Za izvedbo cestne razsvetljave je zahtevan vodja del s področja elektrotehnike na podlagi predpisov iz gradnje.

Naročnik ne bo dodajal zahtev za oporni zid v navodilih za pripravo ponudbe.

ODGOVOR 2

Za obstoječi oporni zid (kamnita zložba) v P3 se izvede sanacija zložbe s fugiranjem s cementno malto, izvede se torej obnova dotrajanih fug. V popisu del pod zavihkom CESTA pod šifro 53-D in točko 5.3 je postavka »Delna sanacija obstoječega suhozidanega kamnitega zidu. Fugiranje s cementno malto (vsaka drugo poro ne fugirati!)«, ki zajema sanacijo kamnite zložbe.

Dodaten popis del za sanacijo obstoječega kamnitega zidu se ne bo dodal.

Lep pozdrav.